Este vorba despre scandalul nationalizarii Pilonului II de pensii , pe care ministrul de Finante, Viorel Stefan, a incercat din rasputeri sa il stinga ca un veritabil pompier de serviciu toata ziua de miercuri, dupa ce in presa a aparut informatia ca fondul NN de pensii (olandez) isi avertizeaza clientii despre o posibila nationalizare a pensiilor private. Ce a facut de fapt cel mai mare administrator de fonduri de pensie privata din tara noastra? Si-a avertizat clientii sa fie atenti la discutiile publice despre aceasta tema importanta pentru buzunarul lor."Drepturile tale de participant la Pilonul II pot fi influentate de decizii politice precum inghetarea valorii procentului din venitul brut aferent contributiei la fondul de pensii, blocarea partiala sau integrala a virarii acestei contributii sau nationalizarea sumelor acumulate pana acum in conturile viitorilor pensionari.De aceea, este important sa urmaresti permanent ce se intampla cu pensia ta si sa te implici activ in demersurile de economisire suplimentara pentru un trai decent la batranete.Speram ca aceste detalii sa contribuie la o mai buna informare despre pensia ta viitoare. In eventualitatea unor masuri care ar afecta pensia administrata privat, vom face toate demersurile posibile pentru a apara dreptul tau la proprietate asupra acestor bani", transmite compania, in scrisoarea remisa clientilor.De ce a recurs NN Pensii la acest gest? Pentru ca asa se face o afacere cinstita, in care ai in vedere si interesul clientilor, nu doar propriul tau profit. Si pentru ca in Romania se poate intampla ceva rau orice, oricand, noaptea sau in miezul zilei.Cum a reactionat mai-marele PSD, Liviu Dragnea? Ca in alte vremuri sau locuri."Eu cred capentru ca ceea ce a facut aceasta companie de asigurari in Romania poate puteau sa o faca intr-o colonie sau intr-o fosta colonie olandeza. In Romania nu este pemis asa ceva", a afirmat, miercuri seara, Dragnea, la Antena 3, conform Agerpres.Ca PSD, partidul fondat de Ion Iliescu, are origini si apucaturi comuniste stiam demult, dar nu ne asteptam ca ele sa rabufneasca atat de absurd, in conditiile in care Romania nu mai traieste in socialism si nici n-a coborat niciodata la nivelul Coreei de Nord.Si mai penibil e faptul ca toata tevatura n-a pornit nicidecum de la NN Pensii, ci de la... BCR Pensii, banca cumparata de austriecii de la Erste.Astfel, cel care a tras semnalul de alarma cu privire la o posibila intentie a PSD de a nationaliza Pilonul II de pensii a fost, care intr-un articol publicat in urma cu doua saptamani in Ziarul Financiar afirma ca "nationalizarea fondurilor de pensii private din Ungaria si Polonia a dus la pierderi certe" si le cerea "decidentilor romani sa stea departe de iluzia solutiilor pe termen scurt, care produc daune ireparabile pe termen lung pentru cei care, prin impozitele pe care le platesc, fac tara sa mearga".Prin urmare, daca tot vrea sa-l trimita pe Sorin Grindeanu sa planga inutil la poarta unei ambasade, macar sa se uite pe harta si sa o aleaga pe cea corecta - a Austriei.Nu putem sa nu remarcam faptul ca, obisnuit cu firme paravan si conturi in Brazilia (potrivit anchetelor Rise Project), starostele de Teleorman pare sa aiba o problema cu bancile care activeaza legal pe teritoriul Romaniei.Sa nu uitam ca Dragnea a asmutit toata conducerea PSD asupra multinationalelor, acuzandu-le ca au platit oamenii sa iasa la proteste la adresa Guvernului Grindeanu, si i-a batut obrazul sefului Raiffeisen pentru ca a participat la ele, in calitate de locuitor al taramurilor mioritice in ultimii 20 de ani.Domnule Dragnea, in realitate, totul e mult mai simplu: Este vorba despre lipsa totala de incredere cu care se confrunta Guvernul Grindeanu, din partea caruia firmele serioase din tara si din strainatate (nu clientii de partid!) se asteapta la ORICE dupa criza generata in societate prin adoptarea ordonantei de urgenta 13, care a scos in strada sute de mii de romani, asa ca le transmit clientilor sa stea cu ochii larg deschisi spre Palatul Victoria, atat ziua, cat si noaptea.Iar semnalele ca Guvernul PSD-ALDE nu va avea bani pentru a indeplini toate promisiunile electorale nu vin din afara tarii, ci din partea economistilor romani, care au facut calculele la virgula, dar pe care PSD nu ii vede si nu ii aude.